बताया जा रहा है कि भाजपा ने निर्दलीय विधायकों को भी इस बैठक में आने के लिए कहा है। भाजपा के प्रदेश मीडिया प्रभारी लोकेंद्र पाराशर ने बताया कि कोविंद सुबह 11 बजे विशेष विमान से भोपाल आएंगे। स्टेट हैंगर में उनका भाजपा नेता और मंत्री स्वागत करेंगे। उसके बाद वह सीएम हाउस में होने वाली बैठक में शामिल होंगे। बाद में सभी नेता विदेश मंत्री सुषमा स्वराज के घर जाएंगे और उसके बाद कोविंद दिल्ली के लिए रवाना होंगे। विधानसभा में भाजपा के 166 विधायक और मप्र से 26 लोकसभा सांसद हैं।